Vilniaus miesto paveldotvarkos programos

8 priedas

**(Dalyvavimo Vilniaus paveldotvarkos programoje sutarties forma**

**finansavimo krypčiai „Medinių langų ir durų tvarkybos ir atkūrimo darbai kultūros paveldo vietovėse Vilniaus mieste“)**

**PASTATO**

(objekto pavadinimas ir adresas)

**MEDINIŲ LANGŲ IR DURŲ TVARKYBOS IR ATKŪRIMO DARBŲ DALINIO FINANSAVIMO VILNIAUS PAVELDOTVARKOS PROGRAMOS LĖŠOMIS**

**SUTARTIS NR**. \_\_\_\_\_

\_\_\_\_\_\_\_\_\_\_\_

(data)

Vilnius

Viešoji įstaiga Vilniaus senamiesčio atnaujinimo agentūra (kodas 124191166, Stiklių g. 4, Vilnius) (toliau – Agentūra), veikiančios Vilniaus miesto savivaldybės tarybos 20........ m. ......................d. sprendimu Nr. ........... patvirtintos Vilniaus paveldotvarkos programos pagrindu,atstovaujama direktoriaus (-ės) \_\_\_\_\_\_\_\_\_\_\_\_\_\_, ir pastato savininkas / bendrojo naudojimo objektų valdytojas , atstovaujamas (toliau – Pareiškėjas), toliau abi kartu vadinamos Šalimis, sudarė šią sutartį (toliau – Sutartis):

**Sutartyje vartojamos sąvokos**

1. **Savivaldybės biudžeto lėšų dalis** – lėšos, numatytos Vilniaus miesto savivaldybės biudžete, skiriamos vadovaujantis Vilniaus miesto savivaldybės tarybos patvirtinta Vilniaus paveldotvarkos programa (toliau – Programa) Vilniaus paveldotvarkos programos prašymų nagrinėjimo komisijos (toliau – Komisija) sprendimu.
2. **Rangovas** – fizinis ar juridinis asmuo, atliekantis medinių langų ir durų tvarkybos ir atkūrimo darbus pagal parengtą tvarkybos darbų aprašą/projektą.
3. Kitos sutartyje vartojamos sąvokos atitinka Programoje vartojamas sąvokas.

**I** **SKYRIUS**

**SUTARTIES OBJEKTAS**

1. Sutarties objektas – pastato, esančio \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(sutarties objekto adresas)

tvarkybos darbų dalinis finansavimas pagal Programos finansavimo kryptį „Medinių langų ir durų tvarkybos ir atkūrimo darbai kultūros paveldo vietovėse Vilniaus mieste“ (toliau – tvarkybos darbai).

**II SKYRIUS**

**FINANSAVIMO DYDIS IR ATSISKAITYMO TVARKA**

1. Savivaldybės biudžeto lėšų dalis \_\_\_\_\_\_\_\_\_\_\_\_\_\_\_\_\_\_\_\_\_\_\_\_

Eur.

(suma žodžiais)

1. Pareiškėjas apmoka už įvykdytus tvarkybos darbus, atliktus pagal Agentūros parengtą tvarkybos darbų aprašą/projektą bei finansuojamus Komisijos sprendimu.
2. Pareiškėjui išmokama visa Sutarties 5 punkte nurodyta suma. Savivaldybės lėšų dalis išmokama pagal Agentūrai pateiktus Pareiškėjo, rangovo ir Agentūros pasirašytus atliktų darbų priėmimo – perdavimo aktus.
3. Lėšos išmokamos ne vėliau kaip per 60 dienų nuo dokumentų pateikimo Agentūrai dienos.

**III SKYRIUS**

**SUTARTIES GALIOJIMO LAIKAS**

1. Sutartis įsigalioja abiem Šalims ją pasirašius ir galioja iki visiškų Sutarties įsipareigojimų įvykdymo.
2. Sutarties 4 punkte numatyti darbai turi būti įvykdyti iki \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.
3. Esant objektyvioms aplinkybėms Sutartis abiejų Šalių sutikimu gali būti pratęsta, bet ne ilgiau kaip 3 mėnesiams.

**VI SKYRIUS**

**ŠALIŲ PAREIGOS**

1. Pareiškėjas įsipareigoja:
   1. teisės aktų nustatyta tvarka pasirinkti Agentūros paruoštame tvarkybos darbų apraše/projekte nustatytus kvalifikacinius reikalavimus atitinkantį rangovą;
   2. užtikrinti, kad tvarkybos darbai būtų atliekami kokybiškai, laiku, pagal tvarkybos darbų aprašo/projekto reikalavimus;
   3. užtikrinti garantiniu laikotarpiu atsiradusių defektų pašalinimą per tvarkybos darbus vykdžiusį rangovą ar kitą garantiją suteikusį asmenį;
   4. per 30 dienų nuo tvarkybos darbų aprašo/projekto perdavimo Pareiškėjui pradėti rangos darbų vykdymą;
   5. pasirašyti atliktų darbų priėmimo – perdavimo aktus, jeigu darbai atlikti pagal tvarkybos darbų aprašą/projektą;
   6. paskirti kontaktinį asmenį komunikacijai tarp Šalių bei per 14 dienų informuoti Agentūrą el. paštu apie šio kontaktinio asmens pasikeitimą.
2. Agentūra įsipareigoja:
   1. užtikrinti konsultacijų, siūlymų Pareiškėjui tvarkybos klausimais teikimą;
   2. parengti tvarkybos darbų aprašą/projektą;
   3. suderinti tvarkybos darbų aprašą/projektą su Vilniaus miesto savivaldybės administracijos Kultūros paveldo apsaugos skyriumi bei Kultūros paveldo departamento Vilniaus teritoriniu padaliniu bei, esant poreikiui, gauti tvarkybos darbų leidimą;
   4. vykdyti atliekamų tvarkybos darbų kokybės kontrolę ir pasirašyti atliktų darbų priėmimo – perdavimo aktus, jeigu darbai atlikti pagal tvarkybos darbų aprašą/projektą;
   5. esant įtarimui dėl vertingųjų savybių pažeidimo ar sunaikinimo, kreiptis į Kultūros paveldo departamentą prie Kultūros ministerijos dėl išvadų apie pastato vertingųjų savybių būklę atlikus tvarkybos darbus pateikimo;
   6. nustačius, kad vykdant tvarkybos darbus buvo pažeistos ar panaikintos pastato vertingosios savybės, informuoti Komisiją dėl sprendimo skirti finansavimą tikslinimo;
   7. pervesti Pareiškėjui Savivaldybės lėšų dalį vadovaujantis Sutarties II skyriuje nustatyta tvarka;
   8. paskirti kontaktinį asmenį komunikacijai tarp Šalių bei per 14 dienų informuoti Pareiškėją el. paštu apie šio kontaktinio asmens pasikeitimą.

**VII SKYRIUS**

**ŠALIŲ ATSAKOMYBĖ**

1. Nustačius, kad vykdant tvarkybos darbus buvo pažeistos ar panaikintos pastato vertingosios savybės, Komisija, vadovaudamasi Programoje nustatyta tvarka, tikslina priimtą sprendimą dėl finansavimo skyrimo atitinkamai sumažindama Savivaldybės lėšų dalį arba priimdama sprendimą nefinansuoti prašymo.
2. Jeigu Pareiškėjas nevykdo Sutarties 12.4. punkte nustatytų įsipareigojimų, Komisija, atsižvelgdama į nustatytą Pareiškėjo įsipareigojimų nevykdymą, tikslina priimtą sprendimą dėl finansavimo skyrimo išbraukdama Pareiškėjo prašymą iš finansuojamųjų sąrašo.
3. Jeigu Pareiškėjas Sutarties 10 punkte numatytu laiku neužtikrina sutarties 4 punkte numatytų darbų pabaigos, moka Vilniaus miesto savivaldybei 0,02 proc. dydžio delspinigius nuo neįvykdytų darbų sumos už kiekvieną pavėluotą dieną.
4. Agentūra sprendžia dėl aplinkybių, leidžiančių darbų vykdymo terminą pratęsti Sutarties 11 punkte nustatytam terminui.

**VIIISKYRIUS**

**FORCE MAJEURE**

1. Šalys iš dalies ar visiškai atleidžiamos nuo atsakomybės už šios Sutarties nevykdymą, jeigu toks nevykdymas atsirado dėl aplinkybių, nepriklausančių nuo šalių valios, kurios traktuojamos kaip *force majeure* (nenugalimos jėgos).
2. Šalis, kuri dėl Sutarties 18 punkte nurodytų aplinkybių negali vykdyti savo sutartinių įsipareigojimų, privalo raštu per penkias darbo dienas apie tai informuoti kitą Šalį.
3. Jeigu šios aplinkybės tęsiasi ilgiau kaip du mėnesius, Šalys susitaria dėl Sutarties sąlygų pakeitimo ar visiško jos nutraukimo.
4. Nustatant *force majeure* aplinkybes ir sprendžiant su tuo susijusius klausimus, Šalys vadovaujasi Lietuvos Respublikos civiliniu kodeksu.

**IX SKYRIUS**

**KITOS SĄLYGOS**

1. Visi ginčai, susiję su šia Sutartimi, sprendžiami Šalių susitarimu. Šalims nesusitarus, ginčai sprendžiami Lietuvos Respublikos įstatymų nustatyta tvarka.
2. Sutartis gali būti keičiama ar nutraukiama rašytiniu abiejų šalių susitarimu, išskyrus atvejus, kai Pareiškėjas nesilaiko Sutarties 12.4. punkte nustatytų įsipareigojimų. Tuomet Sutartis nutraukiama Vilniaus miesto savivaldybės iniciatyva dėl Pareiškėjo kaltės. Apie prisiimtų sutartinių įsipareigojimų pažeidimą ir Sutarties nutraukimą kitai šaliai pranešama ne vėliau kaip per 15 darbo dienų iki numatomos Sutarties pasibaigimo šiuo pagrindu datos.
3. Visi Sutarties priedai, pakeitimai ir susitarimai dėl jos nutraukimo yra neatskiriama šios Sutarties dalis ir galioja, jeigu jie yra sudaryti raštu bei pasirašyti abiejų Šalių.
4. Ši sutartis yra sudaryta lietuvių kalba dviem egzemplioriais, turinčiais vienodą teisinę galią, po vieną kiekvienai šaliai.
5. Prie Sutarties pridedama ir neatskiriama Sutarties dalimi laikoma: prašymas su visais priedais.

**X SKYRIUS**

**SUTARTIES ŠALIŲ ADRESAI IR KITI REKVIZITAI**

|  |  |
| --- | --- |
| **VšĮ Vilniaus senamiesčio atnaujinimo agentūra** | **Pareiškėjas** |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_A. V. | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_A. V. |
| Kontaktinis asmuo  Vardas, pavardė  El. pašto adresas  Tel. Nr. | Kontaktinis asmuo  Vardas, pavardė  El. pašto adresas  Tel. Nr. |